PATVIRTINTA

 Vilniaus rajono savivaldybės

 Administracijos direktorės

 2023 m. kovo 1 d.

 įsakymu Nr. A27(1)-595

 Priedas Nr. 3

**Vilniaus rajono savivaldybės administracijos Buivydžių seniūnijos**

**2023 m. veiklos planas**

1. **Vilniaus rajono savivaldybės administracijos Buivydžių seniūnijos aplinka.**

1.1. Seniūnijos plotas, miestelių, kaimų trumpa charakteristika.

Seniūnijos teritorijos plotas – 9840 ha žemės. Seniūnijoje yra 33 kaimai ir 31 vienkiemis. Didesni kaimai: Buivydžiai,Punžonys, Šventininkai, Akuotninkai, Kaniūkai.

 1.2. Seniūnijos gyventojai (einamųjų metų sausio 1 d. duomenimis).

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 573 |
| Pensinio amžiaus | 190 |
| Vienišų asmenų | 5 |
| Vienišų nusenusių | 5 |
| Daugiau nei 75 m. amžiaus | 85 |
| Suaugusiųjų neįgaliųjų | 52 |
| Vaikų su negalia iki 18 m. | 4 |
| Darbingo amžiaus neįgaliųjų | 45 |
| Socialinę atskirtį patiriančios šeimos | 2 |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

Buivydžių seniūnija suskirstyta į penkias seniūnaitijas:

**Akuotninkų** (Akuotninkų k., Akmentilčio vs., Arturiškio vs., Aukštųjų vs., Balinių k., Brižiškių vs., Darželių k., Klonių vs., Maikūnų k., Pričiūnų k., Rinkų k., Šimonių k., Žvynėnų k., Karužiškių vs.) – seniūnaitė Teresa Voitechovič.

**Buivydžių I k.** (Buivydžių I k., Buivydžių II k., Girdžiūnų vs., Jonakalnio k., Joniškių k., Padabčių k., Paliepės vs., Pilviškių k., Plytinės vs., Tautuliškių k., Vilkinės k.) – seniūnaitė Zenobija Mikelevič.

**Punžonių** (Punžonių k., Fabijoniškių k., Kareiviškių vs., Rėvos k., Santakos k., Stražninkų vs., Šikšniškių k., Šlepiškių k., Varapniškių vs., Brižių k. ) – seniūnaitis Josif Statkevič;

**Kaniūkų** (Kaniūkų k., Čerelių vs., Išoriškių k.,Kloniškių k., Veseluchos k., Bulbinės vs., Narbutiškių k., Naujakiemio k., Žitniškių k.) – seniūnaitė Jadvyga Juchnevič.

**Šventininkų** (Šventininkų k., Balėnų vs., Čižiškių vs., Griaučionių vs., Lozoriškių vs., Pakalnių k., Pamarnakiškių k., Papunės k., Papunžės vs., Pašulniškių vs., Pelikonių k., Skališkių k., Šukiškių k., Šventininkų k., Teklionių vs.) – seniūnaitė Miralda Čepienė.

Buivydžių seniūnijoje veikia dvi bendruomenės, tai „Buivydžių bendruomenė“ – pirmininkė Danuta Korkus ir „Buivydžių krašto draugija“ - pirmininkė Kristina Klimaševska.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Buivydžių seniūnijoje yra Buivydžių Tadeušo Konvickio gimnazija, kurią lanko 80 mokiniai. Taip pat seniūnijoje yra Vilniaus r. Buivydžių Tadeušo Konvickio gimnazijos ikimokyklinio ugdymo skyriaus grupė, kurią lanko 13 ikimokyklinio amžiaus vaikų. Ugdymas vyksta lenkų kalba. Buivydžių gimnazijoje įrengta treniruoklių salė, kurioje visi norintys vaikai ir kiti seniūnijos gyventojai gali treniruotis ir sportuoti.

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Buivydžių I kaime yra bendruomenės centras, kuriame organizuojami susirinkimai, koncertai, šventiniai renginiai, bendruomenių narių susitikimai. Bendruomenės centre veikia biblioteka ir kompiuterinis kabinetas. Buivydžių kultūros centre veikia meno kolektyvai - „Bujwidzianka“.

Buivydžių seniūnijos teritorijoje, Buivydžių I kaime yra Šv. Jurgio bažnyčia. Taip pat yra dvi koplyčios: Radžiševskių šeimos mauzoliejinė Šv. Florijono (XVIII a.) – Buivydžių I kaime ir Šv. Ignoto (XIX a. pradžia) - Pričiūnų kaime.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Buivydžių seniūnijos teritorijoje yra veikiančios Buivydžių kapinės (nuo 1600 metų) ir neveikiančios Šventininkų kaimo kapinės (XVIII a.).

Seniūnijos teritorijoje lankytinos archeologinės vietos pilkapiai: Pakalnių, Papunžės, Santakos, Veseluchos, Pilviškių (III-VII a.); piliakalniai: Rėvos, Pašulniškių.

Yra Punžonių dvaro ūkinių pastatų liekanos (XX a. pradžia).

Seniūnijos teritorijoje veikia 3 parduotuvės ir autoparduotuvė, prekiaujanti atokesniuose kaimuose. Buivydžiuose stovėjimo aikštelėje tarp Šv. Jurgio ir Vilniaus gatvių yra vieta skirta laikinąjai prekybai.

Buivydžių kaime prie tvenkinio įrengtas paplūdimys ir poilsio zona.

Buivydžių kaime įrengtos dvi vaikų žaidimo aikštelės: prie vaikų darželio ir prie Tadeušo Konvickio gimnazijos.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Žemės ūkis išlieka vyraujančia seniūnijos gyventojų ekonomine veikla. Stambesni ūkininkai yra šie: Jan Komar, Jurgita Komar, Kazimir Sosnovski, Januš Jacino, Zenon Komarovski.

**2. Vilniaus rajono savivaldybės administracijos Buivydžių seniūnijos vidinė**

**struktūra, valdomi ištekliai.**

2.1. Buivydžių seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla Vilniaus rajono savivaldybės administracijos Buivydžių seniūnija siekia:

* apšviesti seniūnijos gyvenviečių gatves ir plėsti gatvių apšvietimo tinklus;
* sudaryti sąlygas Savivaldybės funkcijų vykdymui;
* įgyvendinti Savivaldybei teisės aktais priskirtas valstybines funkcijas;
* palaikyti seniūnijoje švarią aplinką;
* teikti socialinę paramą;
* teikti socialines paslaugas;
* padėti bedarbiams grįžti į darbo rinką;
* atlikti Buivydžių seniūnijos vietinės reikšmės kelių ir gatvių priežiūros darbus.

 2.2. Seniūnijos vidinė struktūra (darbuotojų skaičius, pareigos).

Buivydžių seniūnijos vidinė struktūra: seniūnas, vyresnysis finansininkas, vyriausiasis raštvedys, specialistas, vyresnysis specialistas (2 pareigybės), elektrikas, kapinių prižiūrėtojas (0,5 pareigybės), kiemsargis (3,5 pareigybės), valytoja (0,5 pareigybės).

 2.3. Seniūnijos turtas apskaitomas seniūnijos balanse, lėšos.

Seniūnijos turtas apskaitomas balanse: seniūnijos pastatas, 2 gyvenamieji namai, sandėlis malkoms, viešasis tualetas. Seniūnijai priklauso du lengvieji automobiliai, keliai bendras ilgis 100 kilometrų, gatvių apšvietimo įranga, kompiuterinė įranga, baldai ir kita biuro įranga. Seniūnijos balanse 2023 metų sausio 1 dienai apskaityta ilgalaikio turto 1176853,23 eurų sumai. Ilgalaikis turtas apskaitomas likutine verte. Seniūnija turi daug nusidėvėjusio turto, kurio likutinė vertė yra nulinė.

 2.4. Viešųjų darbų programa (lėšos, įdarbinta žmonių, veikla).

Pasitelkiant pagal užimtumo didinimo programą laikinojo pobūdžio darbus dirbančius bei visuomenei naudingus darbus dirbančius asmenis (visuomenei naudingus darbus atlieka darbingi, bet nedirbantys socialinių pašalpų gavėjai) yra šienaujamos viešosios teritorijos, valomos pakelės, renkamos šiukšlės, tvarkomos kapinės, genami medžiai.

2023 m. laikino pobūdžio teritorijos tvarkymo darbams lėšų numatytą.

**3. Vilniaus rajono savivaldybės administracijos Buivydžių seniūnijos misija, vizija.**

3.1. Seniūnijos misija

Tenkinant Buivydžių seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu. Tinkamai atlikti seniūnijai pavestas savarankiškas funkcijas.

Užtikrinti Buivydžių seniūnijos gyventojų socialinę, ekonominę ir kultūrinę gerovę.

3.2. Seniūnijos vizija

Buivydžių seniūnija – Vilniaus rajono dalis, kur sveikoje natūralios gamtos apsuptyje gyvena ir augina vaikus, dirba ir ilsisi laimingi vietos gyventojai, kuriems patogi susisiekimo sistema bei pritaikyta prie šiuolaikinių poreikių viešoji infrastuktūra sudaro vienodai palankias sąlygas, kaip ir miesto gyventojams, gyventi bei dirbti.

3.3. Einamųjų metų seniūnijos metinio veiklos plano tikslai:

Užtikrinant patogų ir saugų susisiekimą seniūnijoje planuojama:

* pagal poreikį atlikti gruntinių kelių žvyravimą kaimuose, atlikti Šventininkų gatvės melioracijos statinių rekonstrukciją.
* Plečiant gatvių apšvietimo tinklus įrengti gatvių apšvietimą: atlikti gatvių apšvietimo tinklų rekonstrukciją Buivydžių I k., Šv. Jurgio, Žvejų g., parenti Punžonių kaimo gatvių apšvietimo rekonstrukcijos projektą, Papunės kaime įrengti kelis gatvių apšvietimo šviestuvus su saulės baterijomis.
* užtikrinant viešųjų Buivydžių seniūnijos teritorijų priežiūrą ir tvarkymą, siekiant sudaryti prielaidas sveikai ir švariai aplinkai: išpjauti seniūnijos teritorijoje avarinius medžius.
* prižiūrint seniūnijos vietinės reikšmės kelius periodiškai atlikti seniūnijos vietines reikšmės kelių lyginimą greiderių darbus;
* skatinant gyventojų kultūrinį, sportinį ir dvasinį gyvenimą, stiprinant bendruomeniškumą, saugant ir puoselėjant dvasines bei istorines vertybes, tęsti Buivydžių kapinių aptvėrimo rekonstrukcija ir parengti kitos dalies rekonstrukcijos projektą, puoselėjant krašto tradicijas organizuoti gyventojams koncertus Buivydžių bendruomenes centre, organizuoti seniūnijos šventes.

**4. Einamųjų metų KPPP ir Vietos bendruomenių savivaldos programos lėšų poreikis.**

4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Planuojamas lėšų poreikis iš KPPP 94000 eurų.

Numatomi atlikti darbai:

* VL 9319 Šventininkų g. Šventininkų k., gatvės asfaltavimas 420 m ilgio 4 m pločio.

4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai)

Vietos bendruomenių savivaldos programos lėšų poreikis neplanuojamas.

4.3. Iš savivaldybės biudžeto skirtos lėšos įsiskolinimams dengti

Seniūnija 2023 metų sausio 1 dienai įsiskolinimų neturėjo.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės  pavadinimas** | **Rezultatai/ Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
| **Susisiekimo ir gatvių apšvietimo infrastruktūros gerinimo programa(03)** |  |
| 03 | 01 | **Plėtoti rajono gyventojams patogią ir saugią susisiekimo sistemą** |  |
| 03 | 01 | 03 |  **Apšviesti rajono gyvenviečių gatves ir plėsti gatvių apšvietimo tinklus** |  |
| 03 | 01 | 03 | 05 | Apšvietimo infrastruktūros išlaikymo išlaidos | Apšviestos gatvės Buivydžių, Pakalnių, Punžonių , Kaniūkų , Padabčių, Šlepiškių, Varapniškių , Balinių, Akuotininkų , Šventininkų , Naujakiemio , Žitniškių , Maikūnų, Narbutiškių , Pilviškių, Stražninkų , Jonakalnio, Išoriškių , Šukiškių, Fabijoniškių, Žvynėnų, Teklionių, Griaučionių kaimuose. Parengti gatvių apšvietimo tinklų rekonstrukcijos projektus Buivydžių I k., Šv. Jurgio, Žvejų g. ir Punžonių k. Papunės kaime įrengti kelis gatvių apšvietimo šviestuvus su saulės baterijomis | 25,0 |  |  | 25,0 |  | 25,0 |  |  |
| **Valdymo programa (04)** |  |
| 04 | 01 | **Užtikrinti sklandų savivaldybės institucijų darbą** |  |
| 04 | 01 | 01 | **Sudaryti sąlygas Savivaldybės funkcijų vykdymui** |  |
| 04 | 01 | 01 | 04 | Seniūnijų darbo organizavimas | Seniūnijos vidaus administravimas, priskirtų funkcijų vykdymas. | 97,5 |  | 1,1 | 98,6 |  | 98,6 |  |  |
| 04 | 01 | 01 | 04 | Seniūnijų darbo organizavimas, žemės ūkio funkcijoms vykdyti | Žemės ūkio valdų atnaujinimas, gyventojų ir ūkininkų konsultavimas pagal kaimo plėtros programas, paraiškų išmokoms gauti priėmimas. | 21,7 |  |  | 21,7 |  | 21,7 |  |  |
| **Saugios ir švarios gyvenamosios aplinkos kūrimo programa (05)** |  |
| 05 | 01 | **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 | **Palaikyti rajone švarią aplinką** |  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Atliekų tvarkymas ir išvežimas kapinių teritorijoje, pakelėse, parke, prie upelių ir Neries upės | 5,9 |  |  | 5,9 |  | 5,9 |  |  |
| 05 | 01 | 02 | 06 | Seniūnijų teritorijų tvarkymas ir administravimas | Seniūnijų priklausančių žvyrkelių lyginimas greideriu; gruntinių kelių žvyravimas; nupjauti avariniai medžiai seniūnijos teritorijoje;sutvarkytos kapinės ir viešoji seniūnijos teritorija, Buivydžių I kaimo kapinių tvoros remonto projektas, Šventininkų kaimo kelio atkarpos asfaltavimas | 185,1 |  |  | 185,1 |  | 185,1 | t.sk. ilgalaikiam turtui 70,0 tūkst. eurų |  |
| **Socialinės atskirties mažinimo programa (08)** |  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |  |
| 08 | 01 | 01 | **Teikti socialinę paramą** |  |
| 08 | 01 | 01 | 01 | Piniginės socialinės paramos teikimas nepasiturintiems gyventojams | Pinigine ir nepinigine formomis teikiama parama nepasiturintiems gyventojams, įstatymo nustatyta tvarka: socialinė pašalpa, vienkartinė pašalpa soc. pažeistiems asmenims, pagalbos pinigai | 21,7 |  |  | 21,7 |  | 21,7 |  |  |

Zujūnų seniūnijos seniūnas laikinai einantis

Buivydžių seniūnijos seniūno pareigas Miroslav Gajevski

Vyresnioji finansininkė Regina Maculevič